
A V I Z

asupra proiectului de Lege privind aprobarea 
Ordonanţei de urgenţă a Guvernului nr.19/2007 pentru 

modificarea şi completarea Legii nr.19/2000 privind 

sistemul public de pensii şi alte drepturi de asigurări sociale

In conformitate cu prevederile art. 95 din Regulamentul Camerei Deputaţilor, republicat, Comisia pentru egalitatea de şanse pentru femei şi bărbaţi a fost sesizată, spre dezbatere şi avizare, cu proiectul de Lege privind aprobarea Ordonanţei de urgenţă a Guvernului nr.19/2007 pentru 

modificarea şi completarea Legii nr.19/2000 privind sistemul public de pensii şi alte drepturi de asigurări sociale (PL.x 390/14 mai 2007), Camera Deputaţilor fiind Cameră decizională.

Potrivit prevederilor art. 61 din Regulamentul Camerei Deputaţilor, republicat, comisia a dezbătut proiectul de lege menţionat  mai sus, în şedinţa din  4 iunie 2007.

Membrii comisiei  au examinat proiectul de lege, care a fost adoptat de Senat în şedinţa din 9 mai 2007, expunerea de motive, avizul favorabil al Consiliului Legislativ nr. 321/9.03.2007.

In urma dezbaterilor, membrii Comisiei  pentru egalitatea de şanse pentru femei şi bărbaţi au hotărât, cu unanimitate de voturi, avizarea favorabilă a proiectului de lege. 

PREŞEDINTĂ,

Minodora CLIVETI

                                    



Intocmit,









Consilier parlamentar









Lucia–Cornelia LEPADATU

